เฉ่ง 4 ตำรวจมะกันเข่ากดคอฆ่าหนุ่มผิวสี
ตำรวจรัฐมินเนโซตาในสหรัฐฯ 4 นาย ถูกไล่ออกจากราชการและถูกดำเนินคดีอาญา หลังเกี่ยวข้องเหตุเสียชีวิตของนายจอร์จ ฟลอยด์ ชายผิวสี วัย 46 ปี พนักงานรักษาความปลอดภัยร้านอาหารแห่งหนึ่ง ซึ่งถูกตำรวจจับกุมตัวเมื่อช่วงเย็นวันจันทร์ 25 พ.ค. ตามเวลาท้องถิ่นรัฐมินเนโซตา โดยนายฟลอยด์ ถูกตำรวจนายหนึ่งจับกดด้วยหัวเข่าเข้าบริเวณซอกคอ ทำให้ผู้ต้องหาหายใจไม่ออกและเสียชีวิตในเวลาต่อมาภาพเหตุการณ์ดังกล่าวนาน 10 นาที ถูกนำออกเผยแพร่ผ่านสื่อสังคมออนไลน์ ทำให้ตำรวจที่เกี่ยวข้องเหตุการณ์นี้ 4 นาย ถูกไล่ออกทั้งหมด โดยรายงานระบุเรื่องนี้เกิดขึ้นเริ่มจากมีรายงานว่าลูกค้าในร้านแห่งหนึ่งพยายามใช้ธนบัตรปลอม มูลค่า 20 ดอลลาร์สหรัฐฯ ซื้อสินค้าและมีผู้แจ้งตำรวจ จนกระทั่งตำรวจสงสัยผู้ต้องหาคือนายจอร์จ ฟลอยด์ จึงพยายามจับกุมเขาและเกิดเรื่องสลดดังกล่าว โดยไม่มีการใช้อาวุธใดๆเรื่องนี้ก่อให้เกิดการเคลื่อนไหวประท้วงของกลุ่มคนผิวสีอีกครั้ง โดยมีรายงานตำรวจใช้แก๊สน้ำตายิงสลายการประท้วงเมื่อวันอังคาร 26 พ.ค. ทั้งสะท้อนถึงเหตุการณ์คล้ายกันที่เกิดขึ้นในนิวยอร์กเมื่อปี 2557 กรณีนายอิริค การ์เนอร์ ชายผิวสี ถูกตำรวจจับกุมและยิงเสียชีวิตทั้งๆ ที่เขาไม่มีอาวุธ.
ตำรวจรัฐมินเนโซตาในสหรัฐฯ 4 นาย ถูกไล่ออกจากราชการและถูกดำเนินคดีอาญา หลังเกี่ยวข้องเหตุเสียชีวิตของนายจอร์จ ฟลอยด์ ชายผิวสี วัย 46 ปี พนักงานรักษาความปลอดภัยร้านอาหารแห่งหนึ่ง
ตำรวจรัฐมินเนโซตา,ทำเกินกว่าเหตุ,คนผิวสี,ไล่ออกตำรวจ,สหรัฐอเมริกา,ประท้วง,ข่าววันนี้